Γεγονότα Οκτωβρίου 2020

Γεγονότα το 2020 : Ιανουάριος • Φεβρουάριος • Μάρτιος • Απρίλιος • Μάιος • Ιούνιος • Ιούλιος • Αύγουστος • Σεπτέμβριος • Οκτώβριος • Νοέμβριος • Δεκέμβριος Παρατίθενται παράκατω σημαντικά γεγονότα απ' όλο τον κόσμο που συνέβησαν το μήνα Οκτώβριο του 2020, συνοδευόμενα από τις πηγές μέσω των οποίων μεταδόθηκαν.

 Επιχειρήσεις και οικονομίαΤο Χρηματιστήριο Αξιών του Τόκιο σταματά όλες τις συναλλαγές μια μέρα μετά τη διαπίστωση ενός από τα χειρότερα τεχνικά λάθη στην ιστορία του. Δεν έχει αποφασιστεί ακόμα εάν θα ανοίξει ξανά την Παρασκευή. Οι δείκτες Nikkei 225 και TOPIX επηρεάστηκαν επίσης, καθώς βασίζονται στο ίδιο σύστημα. (DW) Το Ανώτατο Δικαστήριο της Ιρλανδίας αποφαίνεται ότι το ψωμί που χρησιμοποιείται από την αμερικανική αλυσίδα εστιατορίων Subway (εστιατόριο) Subway δεν μπορεί να χαρακτηριστεί ως ψωμί, λόγω της υψηλής περιεκτικότητάς του σε ζάχαρη. Το franchise στο εξής θα πρέπει να καταβάλει ΦΠΑ ύψους 13,5% για το ψωμί τους, αντί να εξαιρείται όπως προηγουμένως. (BBC)Καταστροφές και ατυχήματαΟκτώ άνθρωποι πεθαίνουν και άλλοι δέκα τραυματίζονται σε σειρά δασικών πυρκαγιών που ενσκήπτουν σε τμήμα της ανατολικής Ουκρανίας. (Reuters)Υγεία και περιβάλλονΠανδημία COVID-19 Η ισπανική κυβέρνηση διατάζει τη μερική επιβολή περιοριστικών μέτρων στη Μαδρίτη και τις γύρω περιοχές που πλήττονται σοβαρά από τα αυξημένα κρούσματα της COVID-19. Σύμφωνα με τους νέους περιορισμούς, οι κάτοικοι δεν θα επιτρέπεται να εγκαταλείψουν την περιοχή, εκτός εάν πρέπει να κάνουν ένα σημαντικό ταξίδι. Ωστόσο, η περιφερειακή κυβέρνηση της Μαδρίτης λέει ότι οι περιορισμοί δεν είναι νόμιμοι. (BBC) Η Ιταλία αναφέρει 2.548 νέα κρούσματα τις τελευταίες 24 ώρες. Είναι το μεγαλύτερο ημερήσιο άλμα των κρουσμάτων σε πέντε μήνες και η πρώτη φορά που η χώρα ανέφερε περισσότερες από 2.000 περιπτώσεις από τον Απρίλιο. (Anadolu Agency)Νόμος και έγκλημαΤο εφετείο του Βελγίου αναγνωρίζει το γενεαλογικό τεστ DNA της Ντελφίν Μποέλ ως κόρης του βασιλιά βασιλιά Αλβέρτου Β΄, με αποτέλεσμα να την αναδείξει στον τίτλο της Πριγκίπισσας του Βελγίου. Έχοντας αναγνωριστεί ως εξώγαμη κόρη του Αλβέρτου, έλαβε τον τιμητικό τίτλο Jonkvrouw, τον χαμηλότερο βαθμό στους βελγικούς τίτλους ευγενείας, πριν την απόφαση. (AFP μέσω The Straits Times)Πολιτική και εκλογέςΠολιτική του Βελγίου Ορκίζεται νέα κυβέρνηση στο Βέλγιο, με πρωθυπουργό τον φιλελεύθερο Αλεξάντερ Ντε Κρο.(skai.gr) Πόλεμος και επιθέσειςΣύγκρουση στο Ναγκόρνο-Καραμπάχ (2020) Ο στρατός του Αζερμπαϊτζάν βομβαρδίζει την πρωτεύουσα του Αρτσάχ, Στεπανακέρτ, τραυματίζοντας δέκα πολίτες και καταστρέφοντας μερικά πολλά κτίρια, συμπεριλαμβανομένης της έδρας της Υπηρεσίας Διάσωσης του Αρτσάχ, σύμφωνα με αρμένιους αξιωματούχους. (Arab News) (Sputnik)Υγεία και περιβάλλονΠανδημία COVID-19 Ο Αμερικανός πρόεδρος Ντόναλντ Τραμπ ανακοινώνει ότι αυτός και η Πρώτη Κυρία Μελάνια Τραμπ βρέθηκαν θετικοί στην COVID-19 και τώρα βρίσκονται σε καραντίνα. (BBC)Διεθνείς σχέσειςΤο Ευρωπαϊκό Συμβούλιο συμφωνεί στην επιβολή κυρώσεων κατά της Λευκορωσίας. Η αντίρρηση της Κύπρου αίρεται έπειτα από τη συμφωνία να εκδοθεί προειδοποίηση εναντίον της Τουρκίας. (Reuters) (The Washington Post) Αρχειοθετήθηκε 2020-10-04 στο Wayback Machine. Πόλεμος και επιθέσειςΣε βομβιστική επίθεση αυτοκτονίας με παγιδευμένο αυτοκίνητο στην επαρχία Νανγκαρχάρ του Αφγανιστάν σκοτώνονται τουλάχιστον 15 άτομα και άλλα 30 τραυματίζονται. (TOLOnews) Σύγκρουση στο Ναγκόρνο-Καραμπάχ (2020) Ο πρόεδρος του Αζερμπαϊτζάν Ιλχάμ Αλίγεφ καταδικάζει τις προσπάθειες των δυτικών χωρών για ειρήνευση, λέγοντας ότι ο πόλεμος δεν θα τελειώσει, παρά μόνο όταν η Αρμενία αποχωρήσει από το έδαφος του Ναγκόρνο-Καραμπάχ.(Daily Sabah) Πόλεμος στο Νταρφούρ Η μεταβατική κυβέρνηση του Σουδάν υπογράφει συμφωνία ειρήνης με τις μεγαλύτερες ομάδες ανταρτών. Τη συμφωνία υπογράφει και το Λαϊκό Απελευθερωτικό Κίνημα του Βορρά. Για "ιστορικό επίτευγμα" κάνει λόγο ο Αμερικανός ειδικός απεσταλμένος για το Σουδάν και το Νότιο Σουδάν, Ντόναλντ Μπουθ. (Reuters)Καταστροφές και δυστυχήματαΈπειτα από σφοδρές πλημμύρες στο Πεδεμόντιο της Ιταλίας πεθαίνει ένα άτομο και άλλο ένα αγνοείται, ενώ ένας πυροσβέστης σκοτώνεται από δέντρο στην Κοιλάδα Αόστα. Άλλα 21 άτομα που αγνοούνταν βρέθηκαν ζωντανά. (Il Fatto Quotidiano)Υγεία και περιβάλλονΠανδημία COVID-19 Η Γαλλία σημειώνει νέο ρεκόρ από την έναρξη της πανδημίας, με 16.972 νέα κρούσματα το τελευταίο 24ωρο. (Reuters) Οι θάνατοι από COVID-19 στην Ινδία ξεπερνούν τις 100.000 και γίνεται η τρίτη χώρα που φτάνει τον συγκεκριμένο αριθμό θανάτων, μετά τις ΗΠΑ και τη Βραζιλία. (France 24) Το πρώτο κρούσμα της COVID-19 καταγράφεται στις Νήσους του Σολομώντα. Πρόκειται για έναν φοιτητή, ο οποίος έφτασε εκεί από τις Φιλιππίνες. (The Straits Times)Νόμος και έγκλημαΔιαδηλώσεις στη Χιλή το 2019–2020 Διαδηλώσεις ξεσπούν στο Σαντιάγκο, έπειτα από βίντεο που έρχεται στο φως και δείχνει αστυνομικούς να ρίχνουν από μια γέφυρα ένα 16χρονο αγόρι πάνω από τον ποταμό Μαπότσο. Το περιστατικό συνέβη χθες Παρασκευή, στη διάρκεια καταστολής από τους καραμπινιέρους μιας διαδήλωσης κοντά στην Πλάσα Μπακεντάνο στο κέντρο της χιλιανής πρωτεύουσας. (The Guardian)Πολιτική και εκλογέςΟ πρωθυπουργός της Ιορδανίας Ομάρ Ραζάζ παραιτείται. Ο βασιλιάς Αμπντάλα του ζητά να παραμείνει στη θέση του ως υπηρεσιακός πρωθυπουργός μέχρι να διοριστεί αντικαταστάτης του. (US News & World Report) Πόλεμος και επιθέσειςΣύγκρουση στο Ναγκόρνο-Καραμπάχ (2020) Ο στρατός του Αρτσάχ βομβαρδίζει τη δεύτερη μεγαλύτερη πόλη του Αζερμπαϊτζάν Γκάντζα, με αποτέλεσμα να σκοτωθεί τουλάχιστον ένας άμαχος και να καταστραφούν πολλά κτήρια. Επίσης, βομβαρδίζεται και το διεθνές αεροδρόμιο της πόλης. (BBC) Πλήττεται με πυραύλους και η πρωτεύουσα του Αρτσάχ, Στεπανακέρτ, με απολογισμό αρκετά θύματα και να μείνει η πόλη χωρίς ηλεκτρικό. Ο πρόεδρος του Αρτσάχ Αραγίκ Χαρουτγιουνιάν προειδοποιεί ότι οι μεγάλες πόλεις του Αζερμπαϊτζάν αποτελούν "νόμιμους στόχους του στρατού άμυνας" έπειτα από τα πλήγματα στη Στεπανακέρτ. (Eurasianet) (BBC)Καταστροφές και δυστυχήματαΠέθαναν λόγω σφοδρών βροχοπτώσεων που έπληξαν προχθές τη Γαλλία πέντε άτομα. Τα πέντε άτομα που αγνοούνταν από προχθές βρέθηκαν σήμερα νεκρά στη Λιγουρία και στα σύνορα με την Ιταλία. (Il Fatto Quotidiano) Τουλάχιστον οκτώ Αιθίοπες μετανάστες είναι νεκροί και άλλοι 12 αγνοούνται αφού ρίχτηκαν στη θάλασσα από διακινητές, από σκάφος που έπλεε στα ανοικτά των ακτών του Τζιμπουτί. (in.gr) Σε πολλαπλή καραμπόλα που σημειώνεται σε δρόμο της Φουγιού στην Κίνα σκοτώνονται 18 άτομα. (Sky News)Πολιτική και εκλογέςΔημοψήφισμα ανεξαρτησίας της Νέας Καληδονίας (2020) Οι ψηφοφόροι στη Νέα Καληδονία προσέρχονται στις κάλπες στο δημοψήφισμα για ανεξαρτησία από τη Γαλλία. Εγγεγραμμένα είναι γύρω στις 180.000. (RNZ) Η πρόταση για ανεξαρτησία απορρίπτεται από το 53,26% των ψήφων, με τη συμμετοχή να είναι, σύμφωνα με αναφορές, υψηλή. Ο Γάλλος πρόεδρος Εμανουέλ Μακρόν χαρακτηρίζει το αποτέλεσμα ως "σημείο σεβασμού προς τη δημοκρατία". (BBC) Βουλευτικές εκλογές της Κιργιζίας (2020) Εν μέσω της οικονομικής κρίσης στην ασιατική χώρα, διενεργούνται βουλευτικές εκλογές στην Κιργιζία. (Reuters)ΑθλητισμόςΟ Αιθίοπας Σούρα Κιτάτα στους άνδρες και η Μπρίγκιτ Κοσγκέι από την Κένυα στις γυναίκες είναι οι νικητές στον 40ό Μαραθώνιο του Λονδίνου. (BBC Sport). Πόλεμος και επιθέσειςΠόλεμος του Αφγανιστάν Σε βομβιστική επίθεση αυτοκτονίας με στόχο τον κυβερνήτη της επαρχίας Λαγκμάν Ραματουλάχ Γιαρμάλ, σκοτώνονται 8 άνθρωποι και άλλοι 38 τραυματίζονται. Ο Γιαρμάλ επιζεί της δολοφονικής απόπειρας. (TOLO News) Σύγκρουση στο Ναγκόρνο-Καραμπάχ (2020) Το υπουργείο Άμυνας του Αζερμπαϊτζάν ανακοινώνει ότι οι Αρμενικές Ένοπλες Δυνάμεις βομβαρδίζουν τις αζέρικες πόλεις Μπεϊλαγκάν, Μπαρντά, Ταρτάρ και Γκάντζα. Για 4η συνεχόμενη ημέρα σφυροκοπείται από τις δυνάμεις του Αζερμπαϊτζάν η πρωτεύουσα του Αρτσάχ, Στεπανακέρτ και σκοτώνονται 5 άμαχοι, σύμφωνα με ρεπόρτερ του Al Jazeera από την πόλη. (Al Jazeera) (APA) Διαδηλώσεις στην Κιργιζία το 2020 Βίαιες διαδηλώσεις λαμβάνουν χώρα στην Κιργιζία μία ημέρα μετά τις βουλευτικές εκλογές. Η αστυνομία χρησιμοποιεί δακρυγόνα και αντλίες νερού για να διαλύσει τους διαδηλωτές. (BBC) Αντικυβερνητικοί διαδηλωτές καταλαμβάνουν την Προεδρική Κατοικία και τα κτήρια του Ανωτάτου Συμβουλίου στην πρωτεύουσα Μπισκέκ. (The Straits Times) Ο πρώην πρόεδρος Αλμαζμπέκ Αταμπάγιεφ απελευθερώνεται από τη φυλακή με τη βοήθεια των διαδηλωτών. (Sputnik)ΟικονομίαΗ κυβέρνηση του Ισραήλ θα γίνει η πρώτη χώρα που θα απαγορεύσει το "ανήθικο" εμπόριο γούνας. (BBC)Καταστροφές και δυστυχήματαΗ τροπική καταιγίδα Γάμα πλησιάζει στις ακτές του Μεξικού και αφήνει 5 νεκρούς. (Accu Weather)Υγεία και περιβάλλονΠανδημία COVID-19 Με διαταγή της κυβέρνησης κλείνουν όλα τα μπαρ, τα γυμναστήρια και οι χώροι διασκέδασης στην Ισλανδία, λόγω της αύξησης των κρουσμάτων COVID-19 στη χώρα. Οι δημόσιες συγκεντρώσεις περιορίζονται από τα 200 στα 20 άτομα. (Reuters) Βραβεία Νόμπελ Το Νόμπελ Ιατρικής για το 2020 κερδίζουν από κοινού οι Χάρβεϊ Τζ. Άλτερ, Μάικλ Χάουτον και Τσαρλς Μ. Ράις για την ανακάλυψη του ιού της ηπατίτιδας C. (CNN)Επιστήμη και τεχνολογίαΓια πρώτη φορά έπειτα από 3.000 χρόνια εισάγονται στην αυστραλιανή ενδοχώρα διάβολοι της Τασμανίας. (CBS News) Πόλεμος και επιθέσειςΣε βομβιστική επίθεση σε φορτηγό στην αλ Μπαμπ της κυβερνητικής επαρχίας Χαλεπίου του Αφγανιστάν σκοτώνονται τουλάχιστον 18 άτομα. (Al Jazeera English) Διαδηλώσεις στην Κιργιζία (2020) Οι διαδηλωτές βάζουν φωτιά στο κτήριο του Ανωτάτου Συμβουλίου. Ένα άτομο σκοτώνεται και άλλα 686 τραυματίζονται. (Reuters) Ακυρώνεται το αποτέλεσμα των εκλογών μετά τις αντιδράσεις.(BBC) Ομάδες της αντιπολίτευσης ισχυρίζονται ότι κατέλαβαν την εξουσία. (Reuters) Ο πρωθυπουργός Κουμπατμπέκ Μπορόνοφ, στενός συνεργάτης του προέδρου, παραιτείται. Τον αντικαθιστά στην πρωθυπουργία ο Σαντίρ Τζαπάροφ. (DW)Καταστροφές και δυστυχήματαΟ αριθμός των νεκρών από τις πλημμύρες στα σύνορα της Γαλλίας και της Ιταλίας αυξήθηκε στους 14, με 1 εργάτη νεκρό στη Λιγουρία. (TGCOM24)Υγεία και περιβάλλονΠανδημία COVID-19 Τα κρούσματα στα Ηνωμένα Αραβικά Εμιράτα ξεπερνούν τις 100.000. Επιπλέον, 6 νεκροί έχουν αναφερθεί τις τελευταίες 24 ώρες. (The National) Αρχειοθετήθηκε 2020-10-08 στο Wayback Machine. Η Φινλανδία αναφέρει τη μεγαλύτερη ημερήσια αύξηση στα κρούσματα COVID-19 από την έναρξη της πανδημίας, με 227 νέα κρούσματα. (Reuters)Επιστήμη και τεχνολογίαΤο Νόμπελ Φυσικής απονέμεται από κοινού στον Ρότζερ Πένροουζ για την ανακάλυψή του που αφορά τις μαύρες τρύπες και στον Ράινχαρτ Γκέντσελ και την Άντρεα Μ. Γκετς για την ανακάλυψη ενός συμπαγούς αντικειμένου στο κέντρο του γαλαξία μας. (CBC) Καταστροφές και δυστυχήματαΣε δυστύχημα με λεωφορείο στην Ακτή Ελεφαντοστού σκοτώνονται τουλάχιστον 18 άτομα. (Reuters)Υγεία και περιβάλλονΠανδημία COVID-19 Η Βραζιλία γίνεται η 3η χώρα μετά τις ΗΠΑ και την Ινδία που ξεπερνά τα 5 εκατομμύρια κρούσματα.(Bloomberg) Για πρώτη φορά από το 1950 η νυχτερινή ζωή στο Βερολίνο θα τερματιστεί με όριο χρόνου, καθώς από τις 10 Οκτωβρίου, τα μπαρ και τα εστιατόρια θα κλείνουν στις 11:00 μ.μ. και θα παραμένουν κλειστά ως τις 6:00 π.μ. (τοπική ώρα). Επίσης, θα απαγορευτούν οι δημόσιες συγκεντρώσεις άνω των 5 ατόμων από περισσότερα από δύο νοικοκυριά και οι ιδιωτικές συγκεντρώσεις για πάνω από 10 άτομα.(The Guardian) Η Ρουμανία ανακοινώνει 2.958 νέα κρούσματα και 82 θανάτους. (Reuters)Νόμος και έγκλημαΔίκη της Χρυσής Αυγής, Δολοφονία του Παύλου Φύσσα: Σε μία ιστορική απόφαση, το Τριμελές Εφετείο Κακουργημάτων αποφαίνεται ότι η ακροδεξιά Χρυσή Αυγή, η οποία παρουσιαζόταν ως πολιτικό κόμμα, αποτελεί εγκληματική οργάνωση και μεταξύ άλλων ενέχεται σε δολοφονίες, όπως του ράπερ Παύλου Φύσσα το 2013 και σε πολλά άλλα εγκλήματα. (CBS News) Η δίκη συγκρίνεται στα διεθνή ΜΜΕ με εκείνη της Νυρεμβέργης. Περισσότεροι από 20.000 άνθρωποι ξεσπούν σε χειροκροτήματα έξω από το δικαστήριο, όταν ανακοινώνεται η απόφαση του δικαστηρίου. (iefimerida.gr) Διαδηλώσεις για τον Τζορτζ Φλόιντ Ο πρώην αξιωματικός της αστυνομίας Ντέρεκ Τσόβιν, ο οποίος κατηγορήθηκε για τον θάνατο του Τζορτζ Φλόιντ, αφήνεται ελεύθερος. (WCCO-TV)Πολιτική και εκλογέςΔιαδηλώσεις στην Κιργιζία (2020) Βουλευτές της Κιργιζίας ξεκινούν διαδικασία για την καθαίρεση του προέδρου Σοορονμπάι Τζεενμπέκοφ. (Sputnik news)Επιστήμη και τεχνολογίαΤο Νόμπελ Χημείας για το 2020 απονέμεται από κοινού στη Γαλλίδα Εμανουέλ Σαρπαντιέ και στην Αμερικανίδα Τζένιφερ Ντούντνα "για την ανάπτυξη της μεθόδου των "μοριακών ψαλιδιών" που έχουν την ικανότητα να τροποποιούν τα ανθρώπινα γονίδια." (ABC) Πανδημία COVID-19 Ο Παγκόσμιος Οργανισμός Υγείας ανακοινώνει ημερήσια αύξηση ρεκόρ στα νέα κρούσματα της COVID-19 παγκοσμίως, με αύξηση κατά 338.779 κρούσματα σε ένα 24ωρο. Η αύξηση των νεκρών ήταν 5.514. Τα θύματα του κορονοϊού αριθμούν πλέον τα 1,05 εκατομμύρια.(in.gr)Τέχνες και πολιτισμόςΤο Νόμπελ Λογοτεχνίας απονέμεται στην Αμερικανίδα Λουίζ Γκλικ. (The Guardian)Νόμος και έγκλημαΣχεδιασμός πραξικοπήματος στο Μίτσιγκαν το 2020 Το FBI ανακοινώνει ότι απαγγέλθηκαν κατηγορίες εναντίον 13 ανδρών, μελών της ακροδεξιάς παραστρατιωτικής οργάνωσης Wolverine Watchmen, οι οποίοι σχεδίαζαν να απαγάγουν την κυβερνήτρια της πολιτείας Μίτσιγκαν των ΗΠΑ, Γκρέτσεν Γουάιτμερ στη θερινή της κατοικία. (ABC News) Πόλεμος και επιθέσειςΣε επίθεση που σημειώνεται σε στρατόπεδο προσφύγων Ροχίνγκια στο Μπανγκλαντές σκοτώνονται τουλάχιστον 8 άτομα. (Al Jazeera English)Τέχνες και πολιτισμόςΕπιπτώσεις της πανδημίας COVID-19 στις τέχνες Ανακοινώνεται ότι τα θέατρα του Μπρόντγουεϊ θα παραμείνουν κλειστά ως τον Μάιο του 2021. (CNBC)Υγεία και περιβάλλονΠανδημία COVID-19 Για πρώτη φορά από την έναρξη της πανδημίας, αναφέρονται στην Ευρώπη 100.000 ημερήσια κρούσματα της COVID-19. (Reuters) Η κεντρική κυβέρνηση της Ισπανίας επιβάλλει έκτακτα μέτρα στη Μαδρίτη και σε άλλες 9 πόλεις, διάρκειας 15 ημερών.(BBC) Πολιτική και εκλογέςΤο βραβείο Νόμπελ Ειρήνης απονέμεται στο Παγκόσμιο Πρόγραμμα Σίτισης των Ηνωμένων Εθνών.(CNN) Κυπριακό Ζήτημα Η αυτοανακηρυχθείσα Τουρκική Δημοκρατία της Βόρειας Κύπρου ανοίγει ξανά για το κοινό τα Βαρώσια στην Αμμόχωστο. Η περιοχή είχε εγκαταλειφθεί το 1974 στη διάρκεια της τουρκικής εισβολής στην Κύπρο, με την πρόσβαση να απαγορεύεται απότη διεθνή νομοθεσία όπως επιβλήθηκε από την ουδέτερη ζώνη του ΟΗΕ στην Κύπρο. Η Ρωσία καταδικάζει την απόφαση, αποκαλώντας την "μη αποδεκτή". Η Κύπρος ζήτησε από τον ΟΗΕ να παρέμβει για το θέμα. (The Guardian) Διαδηλώσεις στην Κιργιζία (2020) Ο πρόεδρος της Κιργιζίας Σοορονμπάι Τζεενμπέκοφ κηρύσσει τη χώρα σε κατάσταση έκτακτης ανάγκης και στους δρόμους της Μπισκέκ παρατάσσεται στρατός, λόγω των ταραχών που κλιμακώνονται έπειτα από την ακύρωση των πρόσφατων βουλευτικών εκλογών. (CNN) Ο Τζεενμπέκοφ δηλώνει έτοιμος να παραιτηθεί μετά την έγκριση μιας νέας κυβέρνησης. (Financial Times) (Nagaland Post) Αρχειοθετήθηκε 2020-10-13 στο Wayback Machine. Πόλεμος και επιθέσειςΔιαδηλώσεις στην Κιργιζία (2020) Ειδικές δυνάμεις του Κιργιστάν συλλαμβάνουν τον πρώην πρόεδρο Αλμαζμππέκ Αταμπάγιεφ, ο οποίος είχε απελευθερωθεί από αντικυβερνητικούς διαδηλωτές στις 5 Οκτωβρίου. (BBC)ΚαταστροφέςΤουλάχιστον 2 άτομα πεθαίνουν σε δασικές πυρκαγιές στη Συρία. (Al Jazeera English)ΑθλητισμόςΣτην αντισφαίριση γυναικών, τον τίτλο του μονού γυναικών στο Ρολάν Γκαρός κατακτά η Πολωνίδα Ίγκα Σβιάτεκ, επικρατώντας της Αμερικανίδας Σοφία Κένιν με 6–4, 6–1. Η Σβιάτεκ γίνεται το πρώτο πρόσωπο από την Πολωνία που κερδίζει τίτλο Γκραντ Σλαμ στο μονό στο τένις. (Washington Post) Αρχειοθετήθηκε 2020-10-13 στο Wayback Machine. Καταστροφές και δυστυχήματαΑπό έκρηξη αερίου στην Αχβάζ στην επαρχία Χουζεστάν του Ιράν, σκοτώνονται τουλάχιστον 5 άτομα και άλλα 9 τραυματίζονται. (Reuters) Σε σύγκρουση ενός λεωφορείου με τρένο στην Ταϊλάνδη 20 άτομα και ένα τραυματίζεται. (Reuters) Από τις πλημμύρες που πλήττουν την Καμπότζη πεθαίνουν 2 άτομα και άλλα πέντε στο Βιετνάμ. (Al Jazeera) Από την ανατροπή πλοίου που μεταφέρει πρόσφυγες στις ακτές της Τυνησίας σκοτώνονται τουλάχιστον 11 άτομα, όλα γυναίκες και παιδιά. Άλλα 20 άτομα αγνοούνται. (Reuters)Υγεία και περιβάλλονΠανδημία COVID-19 Η Ινδία ξεπερνά το φράγμα των 7 εκατομμυρίων κρουσμάτων COVID-19 και γίνεται η δεύτερη χώρα που σημειώνει τέτοιο ρεκόρ, μετά τις ΗΠΑ. (AP μέσω ABC News) Στην Αυστραλία, με απόφαση του πρωθυπουργού Ντάνιελ Άντριους παρατείνεται για τις επόμενες 4 εβδομάδες (ως τις 8 Νοεμβρίου) η κατάσταση έκτακτης ανάγκης λόγω της πανδημίας στην πολιτεία Βικτώρια. (7 News)Πολιτική και εκλογέςΤατζικικές προεδρικές εκλογές 2020 Στις προεδρικές εκλογές του Τατζικιστάν επανεκλέγεται ο πρόεδρος της χώρας. Ιμομάλι Ραχμόν, για μια ακόμα επταετία. (afgarish.com) Αρχειοθετήθηκε 2020-10-15 στο Wayback Machine.ΑθλητισμόςΟ Ισπανός Ραφαέλ Ναδάλ νικά τον Σέρβο Νόβακ Τζόκοβιτς στον τελικό του απλού ανδρών στο Ρολάν Γκαρός με 6–0, 6–2, 7–5. Με τη νίκη του αυτή, ο Ναδάλ ισοφαρίζει το ρεκόρ όλων των εποχών που κατέχει ο Ελβετός Ρότζερ Φέντερερ για τους 20 τίτλους Γκραντ Σλαμ στο απλό. (The Sydney Morning Herald) Τελικοί του NBA 2020: Οι Λος Άντζελες Λέικερς κερδίζουν τους τελικούς του NBA έπειτα από τη νίκη τους με 106–93 vεπί των Μαϊάμι Χιτ στον 6ο αγώνα στο Ορλάντο της Φλόριντα. (NBC News) Πόλεμος και επιθέσειςΚλείνει ένας δρόμος ταχείας κυκλοφορίας στην επαρχία Χελμάντ του Αφγανιστάν καθώς σε σφοδρές συγκρούσεις σκοτώνονται 71 μαχητές των Ταλιμπάν. (TOLO News)Τέχνες και κουλτούραΔιαδηλωτές στο Πόρτλαντ του Όρεγκον αναποδογυρίζουν τους ανδριάντες των πρώην προέδρων των ΗΠΑ Θιόντορ Ρούζβελτ και Αβραάμ Λίνκολν σε διαδήλωση εναντίον της Ημέρας του Κολόμβου. (New York Times)ΟικονομίαΤο Βραβείο Νόμπελ Οικονομικών Επιστημών για το 2020 απονέμεται από κοινού στους Αμερικανούς Πολ Μίγκρομ και Ρόμπερτ Μπ. Γουίλσον, επειδή βελτίωσαν τη θεωρία των δημοπρασιών και εφηύραν νέες μορφές δημοπρασίας, προς όφελος των αγοραστών, των πωλητών και των φορολογουμένων διεθνώς. (in.gr) Πολιτική και εκλογέςΠροεδρικές εκλογές της Γουινέας (2020): Λίγες ημέρες πριν τη διεξαγωγή των προεδρικών εκλογών, η αντιπολίτευση στη Γουινέα αναφέρει ότι εδώ και έναν χρόνο κατά τις διαδηλώσεις εναντίον της κυβέρνησης έχουν σκοτωθεί 90 άτομα. Η κυβέρνηση διαψεύδει τις αναφορές της αντιπολίτευσης.(ert.gr) Καταστροφές και δυστυχήματαΓύρω στα 40 άτομα πεθαίνουν στο Βιετνάμ και στην Καμπότζη καθώς η τροπική καταιγίδα Νάνγκα ενσκήπτει στην περιοχή. (CNN) Καταστροφές και δυστυχήματαΤουρκικά ΜΜΕ ανακοινώνουν ότι τουλάχιστον 44 άτομα πέθαναν την περασμένη εβδομάδα από δηλητηρίαση λόγω νοθευμένου αλκοόλ. (in.gr)Υγεία και περιβάλλονΠανδημία COVID-19: Στη Γαλλία επιβάλλονται περιορισμοί με απαγόρευση νυχτερινής κυκλοφορίας στο Παρίσι και σε άλλες γαλλικές πόλεις. (skai.gr) H Ρωσία εγκρίνει και το δεύτερο εμβόλιο κατά της COVID-19. (naftemporiki.gr) Αρχειοθετήθηκε 2020-10-17 στο Wayback Machine. Πόλεμος και επιθέσειςΣύγκρουση στο Ναγκόρνο-Καραμπάχ (2020) Το Αζερμπαϊτζάν αναφέρει ότι στη διάρκεια κηδείας στην επαρχία Ταρτάρ τρία άτομα σκοτώθηκαν και ισάριθμα τραυματίστηκαν σε βομβαρδισμό από δυνάμεις της Αρμενίας. Επίσης, ανακοινώνεται ότι σε επίθεση με τηλεκατευθυνόμενο drone στη Βαρντενίς σκοτώθηκαν δύο στρατιώτες που δεν πολεμούσαν εκείνη τη στιγμή. (Middle East Monitor)Υγεία και περιβάλλονΠανδημία COVID-19: Με απόφαση της ελληνικής κυβέρνησης, η περιφερειακή ενότητα της Κοζάνης κηρύσσεται ως "αυξημένου κινδύνου" και επιβάλλονται αυστηρά απαγορευτικά μέτρα, συμπεριλαμβανομένων του κλεισίματος εστιατορίων, μουσείων δικαστηρίων και καταστημάτων, της υποχρεωτικής χρήσης μάσκας σε όλα τα μέρη, της απαγόρευσης να ταξιδεύουν εκτός περιφερειακής ενότητας και της απαγόρευσης συγκεντρώσεων τόσο σε δημόσιους όσο και σε ιδιωτικούς χώρους. Τα μέτρα θα διαρκέσουν ως τις 29 Οκτωβρίου.(Ekathimerini)Πολιτική και εκλογέςΠολιτική της Κιργιζίας: Ο πρόεδρος της Κιργιζίας Σοορονμπάι Τζεενμπέκοφ παραιτείται έπειτα από διαδηλώσεις με αίτημα την παραίτησή του, στον απόηχο των βουλευτικών εκλογών, οι οποίες ακυρώθηκαν. (Reuters) Πολιτική της Κύπρου Ο Πρόεδρος της Βουλής της Κύπρου Δημήτρης Συλλούρης παραιτείται, καθώς φέρεται ως εμπλεκόμενος στις υποθέσεις πώλησης διαβατηρίων σε επενδυτές με όχι λευκό ποινικό μητρώο, οι οποίοι δεν πληρούσαν τα απαιτούμενα κριτήρια για ελεύθερη είσοδο στην Ευρωπαϊκή Ένωση.(Cyprus-Mail) Πόλεμος και επιθέσειςΔολοφονία του Σαμιέλ Πατί Μαχαιρώνεται και αποκεφαλίζεται ένας Γάλλος καθηγητής ιστορίας κοντά σε σχολείο στην Ιλ ντε Φρανς της Γαλλίας. Ο δράστης σκοτώνεται στη συνέχεια από τα πυρά τξς αστυνομίας. Το θύμα φέρεται να είχε δείξει τα σκίτσα του Μωάμεθ σε μαθητές και μαθήτριές του στη διάρκεια μαθήματος. (The Independent) (CNN) Υγεία και περιβάλλονΠανδημία COVID-19: Στην Ελλάδα ο αριθμός των κρουσμάτων σημειώνει νέο ρεκόρ με 508 κρούσματα τις τελευταίες 24 ώρες. Είναι η πρώτη φορά από την έναρξη της πανδημίας που καταγράφονται περισσότερα από 500 κρούσματα. Από αυτά, τα 227 καταγράφονται στην Αθήνα. (The National Herald) Αρχειοθετήθηκε 2020-10-20 στο Wayback Machine. Ο αριθμός των κρουσμάτων στην Ιταλία φτάνει τις 10.000 για πρώτη φορά. (ABC Australia) Στα Ουόλις και Φουτούνα αναφέρεται το πρώτο κρούσμα SARS-CoV-2. Το έδαφος ήταν το μόνο διοικούμενο από τη Γαλλία που δεν είχε καταγράψει κρούσματα COVID-19 ως σήμερα. (RNZ) Πόλεμος και επιθέσειςΣύγκρουση στο Ναγκόρνο-Καραμπάχ (2020) Οι αρχές του Αζερμπαϊτζάν ανακοινώνουν ότι 13 πολίτες σκοτώθηκαν και περισσότεροι από άλλοι 40 τραυματίστηκαν σε αρμενική επίθεση με πύραυλο Σκουντ στην πόλη Γκάντζα. Το υπουργείο Άμυνας της Αρμενίας διαψεύδει την είδηση και η Τουρκία κάνει λόγο για "έγκλημα πολέμου". (Al Jazeera) Το Αζερμπαϊτζάν ανακοινώνει ότι ο στρατός του κατέλαβε την πόλη Φουζουλί στο Ναγκόρνο-Καραμπάχ.(Trend)ΟικονομίαΗ Ανδόρρα γίνεται το 190ό μέλος του ΔΝΤ. (Reuters)Υγεία και περιβάλλονΠανδημία COVID-19: Η Κύπρος αναφέρει 202 νέα κρούσματα τις τελευταίες 24 ώρες, κάτι που αποτελεί νέο αρνητικό ρεκόρ για τη χώρα. (Financial Mirror) Οι θάνατοι στο Ιράν υπερβαίνουν τις 30.000. (AP)Πολιτική και εκλογέςΝεοζηλανδικές γενικές εκλογές (2020) Στις βουλευτικές εκλογές της Νέας Ζηλανδίας, η πρωθυπουργός Τζασίντα Άρντερν πετυχαίνει ιστορική νίκη και κερδίζει μια δεύτερη θητεία. Το κόμμα της, το Εργατικό Κόμμα Νέας Ζηλανδίας, γίνεται το πρώτο κόμμα που κερδίζει αυτοδυναμία από την εισαγωγή του συστήματος της αναλογικής, το 1996. (TVNZ) (NBC News) Νόμος και έγκλημαΣυλλαμβάνεται στη Γαλλία και ένας 11ος ύποπτος για τη δολοφονία του καθηγητή Σαμιέλ Πατί. (Reuters)Πολιτική και εκλογέςΕκλογές στη Βολιβία Βολιβιανές γενικές εκλογές (2020): Στις πρώτες εκλογές από την πολιτική κρίση του 2019 και την παραίτηση του προέδρου Έβο Μοράλες, οι πολίτες στη Βολιβία προσέρχονται στις κάλπες για να εκλέξουν τον πρόεδρο της χώρας. (CGTN) Προεδρικές εκλογές της Γουινέας (2020) Οι πολίτες στη Γουινέα ψηφίζουν στις προεδρικές εκλογές, με τον κάτοχο της προεδρίας Αλφά Κοντέ να διεκδικεί και νέα θητεία. (Al Jazeera) Εκλογές στην ΤΔΒΚ: Προεδρικές εκλογές της ΤΔΒΚ (2020): Στις εκλογές στη μη αναγνωρισμένη διεθνώς ΤΔΒΚ, στον 2ο γύρο πρόεδρος εκλέγεται με ποσοστό 51,7% ο εθνικιστής Ερσίν Τατάρ έναντι 48,2 για τον Μουσταφά Ακιντζί. (in.gr) ΚαταστροφέςΙσχυρός σεισμός μεγέθους 7,5 Ρίχτερ πλήττει τη Χερσόνησο της Αλάσκας, με αποτέλεσμα να εκδοθούν προειδοποιήσεις για τσουνάμι. (CNBC)Υγεία και περιβάλλονΠανδημία COVID-19 Το Ιράν αναφέρει 337 νέους θανάτους τις προηγούμενες 24 ώρες, καταγράφοντας ένα νέο ρεκόρ θανάτων από την έναρξη της πανδημίας.Ο συνολικός αριθμός των νεκρών είναι 30.712. (CNA) Αρχειοθετήθηκε 2020-10-21 στο Wayback Machine. Η Αργεντινή ξεπερνά το 1 εκατομμύριο κρούσματα και γίνεται η 5η χώρα που σημειώνει τέτοιο αριθμό κρουσμάτων μετά τις ΗΠΑ, την Ινδία, τη Βραζιλία και τη Ρωσία. (BBC) Ο συνολικός αριθμός των επιβεβαιωμένων κρουσμάτων της COVID-19 υπερβαίνει τα 40 εκατομμύρια παγκοσμίως, με τις ΗΠΑ να κατέχουν το 20% των κρουσμάτων, με δεύτερη την Ινδία με ποσοστό 19%. (The Guardian)Πολιτική και εκλογέςΒολιβιανές γενικές εκλογές (2020) Οι δημοσκοπήσεις έξω από τα εκλογικά τμήματα δίνουν μια ιστορική νίκη στον υποψήφιο του κόμματος MAS Λουίς Αρσέ. (The Washington Post) Υγεία και περιβάλλονΠανδημία COVID-19 Η Ρωσία αναφέρει 16.319 νέα κρούσματα τις τελευταίες 24 ώρες, αυξάνοντας τον επίσημο αριθμό κρουσμάτων στο 1.431.635 και καταρρίπτοντας το ρεκόρ κρουσμάτων από την έναρξη της πανδημίας. (The Moscow Times) Πόλεμος και επιθέσειςΟι αρχές στη Νιγηρία ανοίγουν πυρ εναντίον διαδηλωτών κατά της αστυνομικής βίας, σκοτώνοντας αρκετά άτομα. (New York Post)Καταστροφές και δυστυχήματαΣε πανικό που σημειώνεται σε στάδιο στην πόλη Τζαλαλαμπάντ του Αφγανιστάν πεθαίνουν 15 άτομα και τραυματίζονται άλλα 11. (Al Jazeera)Υγεία και περιβάλλονΠανδημία COVID-19 Η Πολωνία ξεπερνά τα 200.000 κρούσματα της COVID-19. Το τελευταίο 24ωρο ανακοινώθηκε από το υπουργείο Υγείας ένας αριθμός-ρεκόρ 10.040 νέων κρουσμάτων. (Swiss Info) Αρχειοθετήθηκε 2020-10-24 στο Wayback Machine. Τα κρούσματα στην Ισπανία φτάνουν το 1 εκατομμύριο, για πρώτη φορά σε μια χώρα της Δυτικής Ευρώπης και της Ευρωπαϊκής Ένωσης. (Sky News) Στην Ελλάδα καταγράφεται αρνητικό ρεκόρ κρουσμάτων μέσα σε μία ημέρα, με 865 νέα κρούσματα και 6 θανάτους. (in.gr) Πόλεμος και επιθέσειςΣυριακός εμφύλιος πόλεμος Ο Μεγάλος Μουφτής της Δαμασκού Σεΐχ Μοχάμεντ Αντνάν Αφιούνι δολοφονείται με βόμβα στη Συρία, σύμφωνα με κρατικά μέσα ενημέρωσης. (Reuters)Υγεία και περιβάλλονΠανδημία COVID-19 Ο αριθμός των νέων επιβεβαιωμένων κρουσμάτων στην Ελλάδα σημείωσε το ρεκόρ των 882 τις τελευταίες 24 ώρες, καθιστώντας τον ως τον υψηλότερο αριθμό σε μία μόνο ημέρα από την έναρξη της πανδημίας, ανεβάζοντας το σύνολο σε 28.216. (Έλληνας δημοσιογράφος) Ο πρωθυπουργός Κυριάκος Μητσοτάκης ανακοινώνει νέα μέτρα για τον περιορισμό της εξάπλωσης του COVID-19. Αυτά τα μέτρα περιλαμβάνουν την υποχρεωτική χρήση μάσκας τόσο σε εσωτερικούς όσο και σε εξωτερικούς χώρους και την επιβολή απαγόρευσης της κυκλοφορίας μεταξύ 12:30 π.μ. και 5:00 π.μ. τοπική ώρα σε όλες τις περιοχές που θεωρούνται ζώνες υψηλού κινδύνου, συμπεριλαμβανομένων της Αθήνας και της Θεσσαλονίκης, από τις 24 Οκτωβρίου. (Medical Xpress) Ο Κύπριος υπουργός Υγείας Κωνσταντίνος Ιωάννου ανακοινώνει την επιβολή απαγόρευσης κυκλοφορίας στις περιοχές της Λεμεσού και Πάφου και επιβάλλει τη χρήση μάσκας για όλους τους εξωτερικούς χώρους. (Cyprus-Mail) Ο πρωθυπουργός της Σλοβακίας Ίγκορ Μάτοβιτς ανακοινώνει ότι η Σλοβακία θα κλείσει τα περισσότερα σχολεία της και θα απαιτήσει από τον πληθυσμό να μείνει σπίτι εκτός από την εργασία, τα απαραίτητα ψώνια και τα ταξίδια στη φύση μεταξύ 24 Οκτωβρίου και 1ης Νοεμβρίου, σε μια προσπάθεια περιορισμού της εξάπλωσης του COVID-19. Σκοπεύει επίσης να προχωρήσει σε δωρεάν τεστ σε εθνικό επίπεδο για 5,5 εκατομμύρια άτομα σε ολόκληρη τη χώρα. (Yahoo News)Διεθνείς σχέσειςΤο υπουργείο Εξωτερικών των Ηνωμένων Πολιτειών εγκρίνει μια συμφωνία για πωλήσεις όπλων με την Ταϊβάν αντί 1,8 δισ. $. (Al Jazeera)Νόμος και έγκλημαΔολοφονία του Τζορτζ Φλόιντ Ένας δικαστής της κομητείας Χένεπιν στη Μινεσότα αποσύρει την κατηγορία ανθρωποκτονίας τρίτου βαθμού εναντίον του πρώην αξιωματούχου της αστυνομίας της Μινεάπολης, Ντέρεκ Σόβιν, ο οποίος καταγράφηκε σε βίντεο να είναι γονατισμένος στο λαιμό του Τζορτζ Φλόιντ για σχεδόν εννέα λεπτά τον Μάιο. Αντιμετωπίζει ακόμα κατηγορίες για ανθρωποκτονία δευτέρου βαθμού.(NPR) Στην Ταϊλάνδη ο πρωθυπουργός Πραγιούτ Τσαν-ό-τσα αίρει την κατάσταση έκτακτης ανάγκης που επιβλήθηκε στην Μπανγκόκ για την καταστολή των διαδηλωτών. (CNN) Οι αρχές ανακοινώνουν τη σύλληψη τον Μάιο ενός 19χρονου άνδρα από την Καννάπολη, Βόρεια Καρολίνα, ο οποίος φέρεται να σχεδίαζε να σκοτώσει τον προεδρικό υποψήφιο Τζο Μπάιντεν, αφού η αστυνομία έσυρε το φορτηγό του και ανακάλυψε πυροβόλα όπλα και εκρηκτικά σε αυτό. Κατηγορείται για κατοχή παιδικής πορνογραφίας σε σχέση με βίντεο και εικόνες που βρέθηκαν αργότερα στις ηλεκτρονικές του συσκευές. (WTVD)Πολιτική και εκλογέςΠροεδρικές εκλογές της Γουινέας 2020 Τα πρώτα αποτελέσματα από τις προεδρικές εκλογές στη Γουινέα δείχνουν ότι ο Αλφά Κοντέ κέρδισε τη νίκη. Η ανακοίνωση πυροδοτεί βίαιες διαδηλώσεις στην πρωτεύουσα Κονακρί. (DW) Προεδρικές εκλογές των Σεϋχελλών (2020), Βουλευτικές εκλογές των Σεϋχελλών (2020) Προεδρικές και κοινοβουλευτικές εκλογές διεξάγονται ταυτόχρονα στις Σεϋχέλλες. Η ψηφοφορία έχει προγραμματιστεί να διαρκέσει έως τις 24 Οκτωβρίου. (Seychelles News Agency) Διεξάγεται η τηλεμαχία μεταξύ των προεδρικών υποψήφιων, Ντόναλντ Τραμπ και Τζο Μπάιντεν. (The New York Times) Ο Σαάντ Χαρίρι λαμβάνει την εντολή να σχηματίσει κυβέρνηση στον Λίβανο. (Al Jazeera) Πόλεμος και επιθέσειςΔεύτερος εμφύλιος πόλεμος της Λιβύης Η αποστολή των Ηνωμένων Εθνών για τη Λιβύη ανακοινώνει ότι τα αντιμαχόμενα μέρη στον πόλεμο συμφώνησαν για "μόνιμη εκεχειρία σε όλες τις περιοχές της Λιβύης". Ο ΟΗΕ αναφέρει ότι είναι ένα "σημαντικό σημείο καμπής προς την ειρήνη και τη σταθερότητα στη Λιβύη". Ο Εθνικός Στρατός της Λιβύης (LNA) του Χαλίφα Χαφτάρ, με έδρα τα ανατολικά, βρίσκονται σε πόλεμο με την Κυβέρνηση της Εθνικής Συμφωνίας (GNA), με έδρα την Τρίπολη. (Al Arabiya)Υγεία και περιβάλλονΠανδημία COVID-19 Η περιφερειακή κυβέρνηση της Μαδρίτης ανακοινώνει νέους περιορισμούς με στόχο τον περιορισμό της εξάπλωσης του COVID-19 όταν λήξει αύριο η τρέχουσα κατάσταση έκτακτης ανάγκης. Σύμφωνα με τους νέους κανόνες, τα μπαρ και τα εστιατόρια θα πρέπει να κλείσουν μέχρι τα μεσάνυχτα και δεν θα μπορούν να δεχτούν νέους πελάτες μετά τις 11:00 μ.μ. τοπική ώρα και η κοινωνική επαφή με άτομα εκτός του νοικοκυριού θα απαγορευτεί από τα μεσάνυχτα έως τις 6:00 π.μ.. Εκτός αυτών των ωρών, οι κοινωνικές συγκεντρώσεις θα περιορίζονται σε έξι άτομα κατά ανώτατο όριο. Η χωρητικότητα σε θέατρα και κινηματογράφους, καθώς και σε αθλητικές εγκαταστάσεις εσωτερικού χώρου, θα μειωθεί στο 50%. Τα πάρκα και οι κήποι θα είναι κλειστά από τα μεσάνυχτα έως τις 6:00 π.μ. τοπική ώρα. ("El Pais" στο Αγγλικά) Η Συμβουλευτική Επιτροπή του [[Βέλγιο|Βελγίου] ανακοινώνει ότι θα εντείνει τους περιορισμούς της στις κοινωνικές επαφές απαγορεύοντας την ύπαρξη κοινού σε αθλητικές εκδηλώσεις, κλείνοντας τα λούνα παρκ και επιβάλλοντας όριο 200 ατόμων σε θέατρα, αίθουσες συναυλιών και κινηματογράφους. Τα μέτρα τίθενται σε ισχύ αμέσως και θα διαρκέσουν τέσσερις εβδομάδες έως τις 19 Νοεμβρίου, προκειμένου να αποφευχθεί η εξάπλωση του COVID-19 που απειλεί τα νοσοκομεία. (The Brussels Times) H Γαλλία ξεπερνά το ένα εκατομμύριο κρούσματα COVID-19 έπειτα από ένα ρεκόρ 42.032 νέων λοιμώξεων που αναφέρθηκαν τις τελευταίες 24 ώρες, καθιστώντας την τη δεύτερη χώρα στην Ευρωπαϊκή Ένωση που πέτυχε το αρνητικό ρεκόρ μετά την Ισπανία και την έβδομη χώρα στον κόσμο που φτάνει στο ίδιο επίπεδο. (ABC News) Το Πορτογαλικό Κοινοβούλιο εγκρίνει ένα νομοσχέδιο που επιβάλλει την υποχρεωτική χρήση μάσκας για άτομα άνω των δέκα ετών σε πολυσύχναστους εξωτερικούς χώρους, εάν δεν δύνανται να εφαρμοστούν οι αποστάσεις, όπως ζήτησε η κυβέρνηση, ως μέτρο για τον περιορισμό της εξάπλωσης του COVID-19. Τα μέτρα θα τεθούν σε ισχύ για 70 ημέρες. ( The Star »)Διεθνείς σχέσειςΤο Ισραήλ και το Σουδάν συμφωνούν να συνάψουν διπλωματικές σχέσεις. (BBC)Νόμος και έγκλημαΤα λείψανα επτά ατόμων σε κατάσταση σήψης, που πιστεύεται ότι ήταν μετανάστες χωρίς έγγραφα, ανακαλύπτονται σε δοχείο λιπασμάτων στην Ασουνσιόν της Παραγουάης. Το κοντέινερ ξεκίνησε από τη Σερβία στις 21 Ιουλίου και ταξίδεψε μέσω Κροατίας, Αιγύπτου, Ισπανίας και Αργεντινής καθ ' οδόν προς την Παραγουάη. Τρία από τα επτά άτομα ταυτοποιήθηκαν και κατάγονται από το Μαρόκο και ένα από την Αίγυπτο. Σύμφωνα με τον ιατροδικαστή, η ασφυξία ήταν η πιθανή αιτία θανάτου. (BBC) Πόλεμος και επιθέσειςΣε επεισόδιο μαζικών πυροβολισμών που σημειώνεται σε σχολείο στην Κούμπα στο Νοτιοδυτικό Καμερούν σκοτώνονται τουλάχιστον 6 παιδιά και άλλα 8 τραυματίζονται σε μία επίθεση που κατά τα φαινόμενα διαπράχθηκε από τους αυτονομιστές της Αμπαζονίας. Τα Ηνωμένα Έθνη αναφέρουν ότι νεκρά είναι οκτώ παιδιά. (Reuters)Καταστροφές και δυστυχήματαΑπό τη συντριβή αμερικανικού αεροσκάφους τύπου T-6B Texan II του Πολεμικού Ναυτικού στην Αλαμπάμα σκοτώνονται δύο πιλότοι. (NBC News)Υγεία και περιβάλλονΠανδημία COVID-19 Ο αριθμός των νέων κρουσμάτων στην Τσεχία για πρώτη φορά σπάει το φράγμα των 15.000. Οι αρχές ανέφεραν μόνο σε μία ημέρα τον αριθμό των 15.252 νέων κρουσμάτων. (Radio Prague) Η Γερμανία υπερβαίνει τους 10.000 νεκρούς από COVID-19, με το Ινστιτούτο Κοχ να αναφέρει 14.714 νέα κρούσματα το τελευταίο 24ωρο. Η Γερμανία γίνεται η 20ή χώρα στον κόσμο που σπάει το φράγμα των 10.000 θανάτων. (The Straits Times) Ο πρόεδρος της Πολωνίας Αντρέι Ντούντα βρίσκεται θετικός στην COVID-19. (DW) Η Κολομβία ξεπερνά το 1 εκατομμύριο κρούσματα. (AP)Πολιτική και εκλογέςΑιγυπτιακές βουλευτικές εκλογές (2020) Αρχίζει ο πρώτος γύρος των βουλευτικών εκλογών στην Αίγυπτο. Οι εκλογές επικρίνονται ως προς τη διαδικασία, καθώς οι περισσότεροι υποψήφιοι είναι προσκείμενοι στο κυβερνών Κόμμα Μέλλον του Έθνους. (Al Jazeera) Πόλεμος και επιθέσειςΕξέγερση του Σινά Δεκατέσσερα άτομα σκοτώνονται από βόμβες που τοποθετήθηκαν από το Ισλαμικό Κράτος σε σπίτια πολιτών στο Μπιρ αλ Αμπντ της Αιγύπτου. (Associated Press) Σύγκρουση στο Ναγκόρνο-Καραμπάχ (2020) Οι δυνάμεις του Αζερμπαϊτζάν συνεχίζουν να προελαύνουν μέσα στο Ναγκόρνο-Καραμπάχ, καταλαμβάνοντας την πόλη Κουμπαντλί, τη διοικητική πρωτεύουσα της ομώνυμης επαρχίας. (Anadolu Angency)ΘρησκείαΟ Πάπας Φραγκίσκος ανακοινώνει τη χειροτονία 13 νέων καρδιναλίων, συμπεριλαμβανομένης της προαγωγής του Αρχιεπισκόπου της Ουάσινγκτον Γουίλτον Γκρέγκορι, ο οποίος θα γίνει ο πρώτος Αφροαμερικανός καρδινάλιος στη Ρωμαιοκαθολική Εκκλησία. Η επίσημη στέψη του έχει προγραμματιστεί να πραγματοποιηθεί στις 28 Νοεμβρίου. ("The Washington Post")]Επιχειρήσεις και οικονομίαΑνοίγει για το κοινό το Μετρό της Λαχόρης στη Λαχόρη του Πακιστάν. (Daily Pakistan)Υγεία και περιβάλλονΠανδημία COVID-19 Ο πρωθυπουργός Μπόικο Μπορίσοφ βρίσκεται θετικός στον COVID-19. (Bloomberg) Η Γαλλία καταγράφει ένα ρεκόρ 52.010 νέων επιβεβαιωμένων κρουσμάτων τις τελευταίες 24 ώρες, σύμφωνα με δήλωση του Υπουργείου Υγείας, με το σύνολο να ανερχεται σε 1.138.507 και να γίνει ο πέμπτος υψηλότερος αριθμός κρουσμάτων στον κόσμο μετά τις Ηνωμένες Πολιτείες, την Ινδία, τη Βραζιλία και τη Ρωσία. (NBC News) Σε συμφωνία με τις περιφερειακές αρχές, η κυβέρνηση διατάζεο μα κλείσουν από αύριο όλες οι πισίνες και τα γυμναστήρια να κλείσουν αύριο σε μια περαιτέρω προσπάθεια περιορισμού της ταχείας αύξησης των κροσυμάτων της covid19. Τα μπαρ και τα εστιατόρια θα πρέπει να κλείσουν στις 6:00 μ.μ. τοπική ώρα. Οι νέοι κανόνες θα διαρκέσουν έως τις 24 Νοεμβρίου. (CBS News) Ο αριθμός των επιβεβαιωμένων κρουσμάτων στην Ιταλία έφτασε σε νέο ρεκόρ 21.273 περιστατικών τις τελευταίες 24 ώρες. Είναι η πρώτη φορά που οι καθημερινές νέες περιπτώσεις ξεπέρασαν τις 20.000 από την έναρξη της πανδημίας. (The Washington Post) Ο πρωθυπουργός της Ισπανίας Πέδρο Σάντσεθ κηρύσσει μια δεύτερη εθνική "κατάσταση συναγερμού" (γνωστή ως κατάσταση έκτακτης ανάγκης) για να επιτρέψει στις περιφερειακές αρχές να ορίσουν διαφορετικές ώρες για την απαγόρευση της κυκλοφορίας αρκεί τα μέτρα να είναι αυστηρότερα, να κλείνουν περιφερειακά σύνορα για να ταξιδεύουν και να περιορίζουν τις συγκεντρώσεις σε έξι άτομα που δεν ανήκουν στο ίδιο νοικοκυριό. Η εθνική απαγόρευση της κυκλοφορίας ξεκινά από τις 11:00 μ.μ. έως τις 6:00 π.μ. τοπική ώρα, εκτός από τις Κανάριες Νήσους. Το έκτακτο διάταγμα μπορεί να παραταθεί από 15 ημέρες έως έξι μήνες ανάλογα με την κοινοβουλευτική έγκριση. (Euronews) Το Κεμπέκ ξεπερνά τα 100.000 κρούσματα COVID-19, και γίνεται η πρώτη επαρχία στον Καναδά που πέτυχε το ορόσημο από την έναρξη της πανδημίας τον Μάρτιο. (' 'Το αστέρι)Πολιτική και εκλογές Εκλογές στον Καναδά Γενικές εκλογές Βρετανικής Κολομβίας (2020) Ο Πρωθυπουργός της Βρετανικής Κολομβίας Τζον Χόργκαν αναμένεται να κερδίσει τις πιο πολλές έδρες για το Νέο Δημοκρατικό Κόμμα και γίνεται ο πρώτος αρχηγός του BC NDP που επανεκλέχθηκε στην ιστορία της επαρχίας. (CBC) -2020-ζωντανά αποτελέσματα (Βανκούβερ Κυρ) (CTV) Γενικές εκλογές των Σεϋχελλών (2020) Σε μια απρόσμενη ήττα για το κυβερνών κόμμα, ο Γουάβελ Ραμκαλάουαν ανακηρύσσεται νικητής των προεδρικών εκλογών επικρατώντας του κατόχου της προεδρίας, Ντάνι Φορ από το κυβερνών κόμμα Ενωμένες Σεϋχέλλες, το οποίο βρίσκεται στην εξουσία από τη δεκαετία του 1970. Ο φιλελεύθερος υποψήφιος έλαβε το 54% των ψήφων για να κερδίσει τις εκλογές. (AP) Λιθουανικές βουλευτικές εκλογές (2020) Στη Λιθουανία διενεργείται ο δεύτερο γύρος των κοινοβουλευτικών εκλογών εν μέσω οικονομικής κρίσης λόγω της πανδημίας COVID-19. Ο πρώτος γύρος διεξήχθη στις 11 Οκτωβρίου. (The Standard) Χιλιανό δημοψήφισμα (2020) Στη Χιλή πραγματοποιείται δημοψήφισμα για να ξεκινήσει η διαδικασία σύνταξης νέου συντάγματος. Το δημοψήφισμα ήταν μια από τις ανακοινώσεις που έγιναν μετά τις διαδηλώσεις στη Χιλή. Πάνω από το 78% ψήφισε υπέρ ττου να εγκαταλειφθεί το Σύνταγμα του 1980. (Γαλλία 24) Πόλεμος και επιθέσειςΣυριακός εμφύλιος πόλεμος Σε ρωσική αεροπορική επίθεση σε ένα στρατόπεδο που διοικούσαν οι αντάρτες του Sham Legion στο Καφρ Ταχαρίμ σκοτώνονται τουλάχιστον 20 άτομα ή σύμφωνα με το Συριακό Παρατηρητήριο Ανθρωπίνων Δικαιωμάτων, άλλα 56. (Reuters) Σύγκρουση στο Ναγκόρνο-Καραμπάχ (2020) Καταρρέει η κατάπαυση του πυρός στο Ναγκόρνο-Καραμπάχ λίγο μετά την έναρξη της ισχύος της, με την Αρμενία και το Αζερμπαϊτζάν να αλληλοκατηγορούνται για παραβίαση της εκεχειρίας. (Al Jazeera)Υγεία και περιβάλλονΠανδημία COVID-19 Η Μαλαισία αναφέρει 1.240 νέα κρούσματα τον υψηλότερο αριθμό μολύνσεων από την έναρξη της πανδημίας τον Μάρτιο. Το σύνολο της χώρας ανέρχεται σε 27.805. Από αυτές τις νέες περιπτώσεις, οι 927 προέρχονται από τη Σάμπα. ("The New Straits Times") Διεθνείς σχέσειςΗ Ιαπωνία απορρίπτει τη Συνθήκη για την Απαγόρευση των Πυρηνικών Όπλων έπειτα από το μποϊκοτάρισμα της συνθήκης από όλες τις πυρηνικές υπερδυνάμεις. (ABC News)Νόμος και έγκλημαΣε επεισόδιο πυροβολισμών που σημειώνεται σε φάρμα του Κάντουρκ της Ιρλανδίας σκοτώνονται 3 άντρες. (RTE)Πολιτική και εκλογέςΔημοψήφισμα της Χιλής (2020) Στο δημοψήφισμα που διεξήχθη χθες στη Χιλή, οι πολίτες εγκρίνουν σε ποσοστό 78% τη διαδικασία για την κατάρτιση νέου συντάγματος, σε αντικατάσταση εκείνου που χρονολογείται από την εποχή του καθεστώτος Πινοτσέτ. (BBC) Τον Απρίλιο του 2021 θα εκλεγεί μια συντακτική συνέλευση, όπως αποφάσισε το 79% στο δημοψήφισμα. (Financial Times) Λιθουανικές βουλευτικές εκλογές (2020) Τα πρώτα αποτελέσματα των χθεσινών βουλευτικών εκλογών της Λιθουανίας δείχνουν ότι η Ένωση Πατρίδα κερδίζει τις περισσότερες έδρες στη Seimas, με πιθανό επακόλουθο την αλλαγή κυβέρνησης. (Politico)Επιστήμη και τεχνολογίαΝερό στη Σελήνη Επιβεβαιώνεται από τη NASA ο εντοπισμός νερού στην επιφάνεια του Φεγγαριού που φωτίζεται από τον ήλιο. (Fox News) Πόλεμος και επιθέσειςΟκτώ μαθητές σκοτώνονται σε βομβιστική επίθεση σε μαντράσα της πόλης Πεσαβάρ του Πακιστάν. (BBC)Καταστροφές και δυστυχήματαΤο ελληνικό σκάφος "Καλλιστώ" κόβεται στα δύο έπειτα από τη σύγκρουση και τον εμβολισμό του από ένα πλοίο κοντέινερ, το οποίο κατευθυνόταν προς την Τουρκία. (New Greek TV)Υγεία και περιβάλλονΠανδημία COVID-19 Ο αριθμός των κρουσμάτων στην Ελλάδα μέσα σε ένα 24ωρο για πρώτη φορά ξεπερνά τα 1.000. Από τα 1.259 κρούσματα, τα 295 καταγράφονται στην Αττική και τα 291 στη Θεσσαλονίκη.(in.gr) Η Ρωσία ανακοινώνει 320 νέους θανάτους από τον ιό το τελευταίο 24ωρο, με τον συνολικό αριθμό των νεκρών από την έναρξη της πανδημίας να ανέρχεται στους 26.589. (The Moscow Times) Η Βουλγαρία ανακοινώνει 2.243 νέα κρούσματα, καταγράφοντας αρνητικό ρεκόρ από την έναρξη της πανδημίας. (Novinite)ΑθλητισμόςΟι Los Angeles Dodgers κερδίζουν το World Series του μπέιζμπολ έπειτα από τη νίκη τους στον 6ο αγώνα επί των Tampa Bay Rays. Είναι η πρώτη τους νίκη έπειτα από 32 χρόνια.(ESPN) Πόλεμος και επιθέσειςΟ στρατός της Λαϊκής Δημοκρατίας του Κονγκό αναφέρει ότι σκοτώθηκαν 33 άνδρες της πολιτοφυλακής και ανέφερε τον θάνατο δύο στρατιψτών στη διάρκεια συγκρούσεων στην επαρχία Ιτουρί. (Reuters) Στον πόλεμο του Αφγανιστάν σκοτώνονται περισσότεροι από 100 Ταλιμπάν, καθώς ο κυβερνητικός στρατός ανακαταλαμβάνει τμήματα της επαρχίας Χελμάντ. (TOLO News)Υγεία και περιβάλλονΠανδημία COVID-19 Στην Τσεχία αναφέρονται 15.663 νέα κρούσματα, τον μεγαλύτερο αριθμό από την έναρξη της πανδημίας. (Arab News) Η Ουκρανία αναφέρει 165 νεκρούς το τελευταίο 24ωρο, με τον συνολικό αριθμό να ανέρχεται σε 6.755. (Gordonua) Η Ινδονησία γίνεται η πρώτη χώρα της Νοτιοανατολικής Ασίας που ξεπερνά τα 400.000 κρούσματα COVID-19. (CNN Indonesia) Η κατάσταση έκτακτης ανάγκης στην Τόνγκα λόγω της πανδημίας παρατείνεται ως τις 23 Νοεμβρίου. Η χώρα δεν έχει αναφέρει κρούσματα COVID-19 και επέβαλε αυστηρά μέτρα στις 12 Μαρτίου. (RNZ) Οι θάνατοι από COVID-19 στην Τουρκία ξεπερνούν τις 10.000.(Anadolu Agency) Η Γερμανίδα καγκελάριος Άνγκελα Μέρκελ και οι ηγέτες των 16 κρατιδίων της Γερμανίας συμφωνούν στην επιβολή μερικών απαγορευτικών μέτρων (lockdown) σε εθνικό επίπεδο από τις 2 Νοεμβρίου ως τις 30 Νοεμβρίου. Οι ιδιωτικές συγκεντρώσεις θα περιοριστούν σε 10 άτομα ανέμσα στα άλλα μέτρα. Ωστόσο, τα σχολεία, οι ναοί και οι παιδικοί σταθμοί θα λειτουργήσουν τηρώντας αυστηρά τα υγειονομικά πρωτόκολλα. (France 24) (CNN) Ο Γάλλος πρόεδρος Εμανουέλ Μακρόν ανακοινώνει το δεύτερο εθνικό lockdown αρχομένης από τις 30 Οκτωβρίου, με καθολικό κλείσιμο των καταστημάτων και μόνο τα σχολεία να παραμένουν ανοιχτά. (BBC) Η Ελλάδα ανακοινώνει αριθμό ρεκόρ 1.547 νέων κρουσμάτων, με τον συνολικό αριθμό να ανέρχεται σε 1.547 (34.299 συνολικά).(NPHO)Πολιτική και εκλογέςΤανζανικές γενικές εκλογές (2020) Στις κάλπες προσέρχονται οι ψηφοφόροι στην Τανζανία για την εκλογή προέδρου. Ο πρόεδρος Τζον Μαγκουφούλι διεκδικεί την επανεκλογή του. (Al Jazeera) Πόλεμος και επιθέσειςΤρία άτομα σκοτώνονται σε επίθεση με μαχαίρι στη Νοτρ Νταμ στη Νίκαια από έναν φανατικό που φωνάζει "Αλαχού Ακμπάρ". Ο δράστης πυροβολείται και συλλαμβάνεται από την αστυνομία. (Reuters) Σε ένα άλλο επεισόδιο, ένας άντρας σκοτώνεται από τα πυρά της αστυνομίας στη Μονφαβέ της Αβινιόν, έπειτα από απειλές με όπλο εναντίον πολιτών φωνάζοντας "Αλαχού Ακμπάρ". (Reuters) Στη Λιόν συλλαμβάνεται ένας άντρας με μαχαίρι ο οποίος φέρεται να σχεδίαζε επίθεση σε τραμ. (Le Parisien) Μια ώρα μετά την επίθεση στη Νίκαια, ένας Γάλλος φρουρός τραυματίζεται με μαχαίρι από έναν ένοπλο έξω από το γαλλικό προξενείο στην Τζέντα της Σαουδικής Αραβίας. Ο δράστης συλλαμβάνεται από τις δυνάμεις ασφαλείας. (International The News)Καταστροφές και δυστυχήματαΟ τυφώνας Ζίτα σκοτώνει 5 άτομα στις ΗΠΑ και αφήνει 2 εκατ. ατόμων χωρίς ηλεκτρικό ρεύμα. (CNN) Από τον τυφώνα Μολάβε που πλήττει το κεντρικό Βιετνάμ σκοτώνονται τουλάχιστον 35 άτομα και περισσότερα από άλλα 50 αγνοούνται. (ABC News) Τουλάχιστον 140 πρόσφυγες πνίγονται όταν πλοίο που μεταφέρει 200 άτομα στις Κανάριες Νήσους πιάνει φωτιά και ανατρέπεται στις ακτές του Σαιν Λουί στη Σενεγάλη. Σύφωνα με τον Παγκόσμιο Οργανισμό Μετανάστευσης, είναι το φονικότερο ναυάγιο που καταγράφεται αυτήν τη χρονιά. (CNN)Νόμος και έγκλημαοι αρχές της πολιτείας Γκουαναχουάτο του Μεξικού ανακαλύπτουν ομαδικό τάφο που περιέχει 59 σορούς. (Al Jazeera English)Υγεία και περιβάλλονΠανδημία COVID-19 H Ινδία ξεπερνά τα 8 εκατομμύρια κρούσματα COVID-19 και γίνεται η δεύτερη χώρα μετά τις ΗΠΑ που σπάει σε αυτό το φράγμα. (Times of India) Καταστροφές και δυστυχήματαΣεισμός της Σάμου (2020): Ισχυρότατη σεισμική δόνηση μεγέθους 7 Ρίχτερ πλήττει την Ελλάδα και την Τουρκία, με το επίκεντρο να εντοπίζεται στη Σάμο. Πλημμύρες και καταστροφές σε σπίτια αναφέρονται στη Σάμος, όπου σκοτώονται δύο παιδιά, και στη Σμύρνη, όπου πέθαναν 20 άτομα και τραυματίστηκαν άλλα 786. (BBC)Τέχνες και πολιτισμόςΈνα νόμισμα της αρχαίας Ρώμης που εορτάζει τη δολοφονία του δικτάτορα Ιουλίου Καίσαρα πωλείται σε δημοπρασία αντί του αστρονομικού ποσού των 2,7 εκατ. λιρών (3,5 εκατ. δολαρίων). Γίνεται το ακριβότερο κέρμα της ρωμαϊκής περιόδου που έχει ποτέ πουληθεί σε δημοπρασία. (CNN)Υγεία και περιβάλλονΠανδημία COVID-19 Ο πρωθυπουργός του Βελγίου Αλεξάντερ Ντε Κρο ανακοινώνει νέο κλείσιμο των επιχειρήσεων και περιορισμούς στην κυκλοφορία (lockdown) από 1ης Νοεμβρίου και για τουλάχιστον 6 εβδομάδες. Το Βέλγιο είναι η χώρα που έχει πληγεί περισσότερο από την πανδημία σε επίπεδο Ευρώπης, με 1.600 κρούσματα ανά 100.000 άτομα. (Houston Chronicle) Αρχειοθετήθηκε 2020-11-03 στο Wayback Machine. (The Brussels Times) Η Βουλή των Αντιπροσώπων της Τσεχίας υπερψηφίζει την παράταση της κατάστασης έκτακτης ανάγκης ως τις 20 Νοεμβρίου. (Radio Prague International) Η Ισλανδία ανακοινώνει νέους περιορισμούς, μειώνοντας το όριο για τις δημόσιες συγκεντρώσεις από τα 20 στα 10 άτομα και διακόπτοντας τις αθλητικές δρατηριότητες και καλλιτεχνικές εκδηλώσεις. Τα νέα μέτρα θα αρχίσουν να ισχύοαν από αύριο και θα διαρκέσουν ως τις 17 Νοεμβρίου. (Reykjavik Grapevine) Οι ΗΠΑ ξεπερνούν τα 9 εκατομμύρια κρούσματα της COVID-19. (CNN)Πολιτική και εκλογέςΝεοζηλανδικά δημοψηφίσματα (2020) Ανακοινώνονται τα πρώτα αποτελέσματα από το δημοψήφισμα στις 17 Οκτωβρίου για την ευθανασία. Σύμφωνα με αυτά, οι ψηφοφόροι ενέκριναν την πρόταση να νομιμοποιηθεί η ευθανασία με τη βοήθεια γιατρού. Ωστόσο, σε άλλο δημοψήφισμα, οι πολίτες καταψηφίζουν την πρόταση για τη νομιμοποίηση της πώλησης και χρήσης κάνναβης. (Al Jazeera) (BBC) (RNZ) Πόλεμος και επιθέσειςΕξτρεμιστές των Ενωμένων Δημοκρατικών Δυνάμεων σκοτώνουν 21 πολίτες στη διάρκεια επίθεσης στο χωριό Λισάσα της Λαϊκής Δημοκρατίας του Κονγκό. (Al Jazeera)Καταστροφές και δυστυχήματαΟ τυφώνας Γκόνι πλήττει τις Φιλιππίνες, με απολογισμό 10 νεκρούς. Πρόκειται για την ισχυρότερη στον κόσμο τροπική καταιγίδα (κατηγορίας 5) αυτήν τη χρονιά. (Reuters) Σεισμός της Σάμου (2020): Ο αριθμός των νεκρών από το σεισμό που έπληξε την Ελλάδα και την Τουρκία χθες αυξάνεται στους 39, καθώς άλλα 17 άτομα βρέθηκαν νεκρά στη Σμύρνη. (CNN)Υγεία και περιβάλλονΠανδημία COVID-19 Ο Βρετανός πρωθυπουργός Μπόρις Τζόνσον ανακοινώνει πανεθνικό κλείσιμο επιχειρήσεων και περιοριστικά μέτρα (lockdown) στην Αγγλία, σε ισχύ από τα μεσάνυχτα της 5ης Νοεμβρίου. Τα μέτρα θα διαρκέσουν ως τις 2 Δεκεμβρίου. Όμως, σε αντίθεση με το πρώτο lockdown τον Μάρτιο, τα σχολεία, τα κολέγια και τα πανεπιστήμια θα παραμείνουν ανοικτά και τα μεγάλα αθλητικά γεγονότα θα διεξαχθούν κανονικά. (BBC) Τα κρούσματα COVID-19 στο Ηνωμένο Βασίλειο υπερβαίνουν το 1 εκατομμύριο. (Sky News) Ο Καγκελάριος της Αυστρίας Σεμπάστιαν Κουρτς ανακοινώνει ένα δεύτερο lockdown, στο πλαίσιο του οποίου η κυκλοφορία απαγορεύεται από τις 8:00 μ.μ. ως τις 6:00 π.μ. τοπική ώρα. Τα μέτρα θα ισχύσουν από τις 2 Νοεμβρίου και για 4 εβδομάδες. (OE24) Ο πρωθυπουργός της Ελλάδας Κυριάκος Μητσοτάκης ανακοινώνει ένα μερικό απαγορευτικό (lockdown) στην Αθήνα και σε άλλες μεγάλες πόλεις σε ισχύ από τις 3 Νοεμβρίου. Τα εστιατόρια, τα μπαρ και τα γυμναστήρια θα κλείσουν σε αντίθεση με τα σχολεία, τα καταστήματα και τα κομμωτήρια. Στην υπόλοιπη χώρα, η χρήση μάσκας καθίσταται υποχρεωτική σε εξωτερικούς και εσωτερικούς χώρους και θα επιβληθεί απαγόρευση κυκλοφορίας από τα μεσάνυχτα ως τις 5 π.μ. τοπική ώρα. (Ekathimerini)Νόμος και έγκλημαΈνας Έλληνας Ορθόδοξος ιερέας τραυματίζεται από πυροβολισμούς σε ναό της ΛΙόν. Ο δράστης καταφέρνει να διαφύγει. (BBC) Δύο άτομα σκοτώνονται και άλλα πέντε τραυματίζονται σε επιθέσεις με μαχαίρι στην Πόλη του Κεμπέκ στον Καναδά. Ο ύποπτος δράστης, ο οποίος φορούσε μεσαιωνικό θώρακα, βρίσκεται αστυνομική κράτηση. (Global News)Πολιτική και εκλογέςΠολιτειακές εκλογές της Κουίνσλαντ (2020): Η σημερινή πρωθυπουργός της Κουίνσλαντ Αναστασία Παλασέι και το Εργατικό της Κόμμα διευρύνουν την πλειοψηφία τους στη βουλή, έπειτα από τις πολιτειακές εκλογές που διεξάγονται στην πολιτεία Κουίνσλαντ της Αυστραλίας. Η Παλασέι γίνεται η πρώτη γυναίκα που κερδίζει τρεις απανωτές εκλογικές νίκες στην αυστραλιανή ιστορία. (ABC) Τανζανικές γενικές εκλογές (2020) Τα κόμματα της αντιπολίτευσης δηλώνουν ότι δεν αναγνωρίζουν το αποτέλεσμα των εκλογών στην Τανζανία, που έδωσε τη νίκη και μια νέα θητεία στον πρόεδρο Τζον Μαγκουφούλι. Το κόμμα Chadema ζητά να διεξαχθούν νέες εκλογές. (Reuters) Προεδρικές εκλογές της Ακτής Ελεφαντοστού (2020) Οι Ιβοριανοί ψηφοφόροι προσέρχονται στις κάλπες για να εκλέξουν τον πρόεδρο, με τον κάτοχο της προεδρίας, Αλασάν Ουαταρά, να διεκδικεί μια τρίτη θητεία. (BBC) Γεωργιανές βουλευτικές εκλογές (2020) Οι πολίτες της Γεωργίας ψηφίζουν για το κοινοβούλιο. (DW)